C 344/104
SL
Uradni list Evropske unije
29.9.2023
Glede na nove objavljene podatke (34) je bilo število novih samorogov v EU v prvem četrtletju 2023 razmeroma majhno, pri čemer so bili zabeleženi le štirje v primerjavi z okrog 20-imi v istem obdobju v letih 2021 in 2022 (22 oziroma 20).
V prvem četrtletju leta 2020 so bili ustanovljeni štirje novi samorogi.
Zdi se, da se je število novoustanovljenih samorogov v EU zmanjšalo na ravni pred COVID-19.
EU kljub nedavnemu navzgor usmerjenemu trendu zaostaja za drugimi regijami, kot so ZDA, Kitajska in ZK, kjer se nahaja večina samorogov, bodisi zato, ker so tam ustanovljeni, bodisi se tja preselijo po ustanovitvi (35).
Vzpostavitev močnih podpornih sistemov ter izkoriščanje celotnega potenciala enotnega trga EU sta pomembna dejavnika za povečanje števila samorogov ali njihovo pritegnitev z vsega sveta.
Izhodiščna začrtana pot temelji na preteklih podatkih o samorogih za obdobje 2008–2022.
Izbrana funkcijska oblika v tem primeru je eksponentna oblika, ki dobro ustreza preteklim podatkom (Figure 15).
Začrtana pot digitalnega desetletja zaradi nedavne/sedanje nestabilnosti trendov ni prikazana.
Slika 15
število samorogov v EU.
Pretekli podatki in izhodiščna začrtana pot
3.2.10.
Digitalizacija javnih storitev Cilj: digitalizacija javnih storitev, kadar je 100 % ključnih javnih storitev zagotovljenih in dostopnih na spletu in obstaja možnost, da državljani in podjetja v Uniji komunicirajo z javnimi upravami prek spleta, kadar je to ustrezno.
Opredelitev ključnega kazalnika uspešnosti: — državljani: spletno zagotavljanje ključnih javnih storitev za državljane, merjeno kot delež upravnih korakov, ki jih je mogoče v celoti opraviti na spletu, za pomembne življenjske dogodke.
Upoštevajo se naslednji življenjski dogodki: selitev, prevoz, začetek postopka v sporih majhne vrednosti, družina, poklicna pot, študij in zdravje; — podjetja: spletno zagotavljanje ključnih javnih storitev za podjetja, merjeno kot delež upravnih korakov, ki jih je mogoče v celoti opraviti na spletu, za ustanovitev podjetja in izvajanje rednega poslovanja.
(34) Dealroom (https://tinyurl.com/EU-unicorns-Q1-2023).
(35) Dealroom (https://tinyurl.com/unicorns-totals-non-EU).